HGE | PuppySpot Content Site
Tags: black poop, Collie, constipation, diarrhea, EPI, fleas, German Shepherd, green poop, grey poop, health, HGE, orange poop, pink poop, poop, purple poop, red poop, roundworms, white poop, yellow poop Fetch Your New Best Friend Volvo, Micra maak stem dik | Netwerk24
Volvo, Micra maak stem dik
14 Maart 2019 05:30
Ná twee intense dae van toetswerk op die Kyalami-renbaan maak Marnus Hattingh bekend hoe die 12 finaliste in vanjaar se Motor van die Jaar-kompetisie gevaar het.
Die jongste Nissan Micra is ’n lieflik ontwerpte stadsmotor – strate beter as sy rondelyf-voorgangers. Afwerkings is ook modern en die motor is smaakvol uitgerus. Maar het hy genoeg om die Polo’s van die wêreld ore aan te sit? En sy prys is ietwat styf.
Niemand gaan die Suzuki Swift as die Taylor Swift van die parkeergebied verwar nie. Daarvoor is sy voorkoms net te Asiaties gestileer. Die normaalgeaspireerde enjin kou ook harde bene op die Hoëveld. Maar ’n goeie prys en ’n lekker ligte stuuraksie en gemaklike hantering laat hom altyd vriende wen. Moenie verras wees as hy met die titel wegstap nie.
Die Renault Duster is so gewild dat dit al amper volksbesit geword het. ’n Goeie prys en puik veldryvermoë vir sy klas beteken hy het baie sin vir enigeen wat ’n bekostigbare sportnuts soek. Maar gee hy ’n groot genoeg tree vorentoe in sy segment?
Ja, daar is weer ’n Porsche op die kortlys. Dié keer is dit die Cayenne, ’n formidabele voertuig in eie reg. Voor jy “elitisme!” skree: Die Cayenne kos dieselfde as die BMW X5. En verkoop heelwat meer modelle in Suid-Afrika as die Beemer. Hy ry puik, kos dieselfde as sy mededingers en behou sy waarde veel beter. Maar nou redeneer ons logies en objektief . . .
Meer oor: Volvo | Micra | Motors
Nuwe Quantum-bussie kom
Padlangs: As die modegier eers byt
Eclipse lui nuwe era vir Mitsu in
Die hartseer hoofstuk in Lancia-storie